ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
ულტრანაციონალისტური პოპულიზმი, გამოწვევა საქართველოსთვის ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2017 წლის 28 თებერვალი   ავტორი: თამარ სვანიძე
ექსპერტების შეფასებით, საქართველოში რადიკალური ძალები გააქტიურდნენ. მათი პროტესტის მთავარი სამიზნე ეროვნული, რელიგიური და სექსუალური უმცირესობებია.
პოლიტიკური გაერთიანება “ქართული იდეის” ლიდერმა ლევან ჩაჩუამ საპროტესტო აქციაზე მისულ ადამიანებს ეროვნული ტრადიციების დაცვისაკენ მოუწოდა. (ფოტო: თამარ სვანიძე)
განსაკუთრებული ანტიდასავლური აგრესიით ახალგაზრდული რადიკალური მოძრაობები გამოირჩევიან, რომლებიც სიტყვიერი შეურაცხყოფის გარდა, ფიზიკურადაც უსწორდებიან განსხვავებული რელიგიის, ეროვნებისა თუ სექსუალური ორიენტაციის ადამიანებს.
თუ აქამდე მსგავსი მოძრაობების საქმიანობა ფრაგმენტული იყო, დღეს ისინი საჯარო სივრცეში ორგანიზებულად, თამამად პოზიციონირებენ და დისკრიმინირებული ჯგუფების მიმართ ძალადობისა და დევნის ხელშესახებ საფრთხეს ქმნიან – მიაჩნია ადამიანის უფლებათა დაცვისა და მინიტორინგის ცენტრის (EMC) დირექტორს თამთა მიქელაძეს.
,,მსგავსი დაჯგუფებები ხშირად ანონიმურად მოქმედებენ. საკუთარი ქცევის იდეოლოგიურ– სიმბოლური ახსნის გამო, ისინი შესაძლოა რადიკალურად აგრესიულები და უკონტროლოები იყვნენ“, – გვიხსნის ექსპერტი.
კონსერვატიული ძალების მხარდამჭერი მსვლელობა – ეროვნული და რელიგიური ფასეულობების დაცვის მოტივით. თბილისი, 28 იანვარი, 2017 წელი. (ფოტო: თამარ სვანიძე)
ამერიკელ ჟურნალისტ ნიკოლას უალერს პოსტსაბჭოთა ქვეყნებში მუშაობის მრავალწლიანი გამოცდილება აქვს. მისი აზრით, ულტრანაციონალისტური დაჯგუფებები საქართველოში განსაკუთრებით მას შემდეგ გააქტიურდნენ, რაც ქვეყანამ პროდასავლური კურსი აიღო.
ჟურნალისტი, 2016 წლის ზაფხულში, თავადაც გახდა ულტრანაციონალისტების თავდასხმის მსხვერპლი. თბილისის ცენტრში იგი რამდენიმე ახალგაზრდამ სცემა, რადგან ნიკოლასმა უარი თქვა მათთან ერთად დალევაზე.
„მახსოვს ინგლისურად მეძახდნენ, რომ დამეტოვებინა საქართველო და ჩემს ქვეყანაში წავსულიყავი, რადგან შეურაცხვყავი ქართული სტუმართ-მასპინძლობა. ყველაზე უცნაური კი პოლიციელის დამოკიდებულება იყო. მან ახალგაზრდების რეაქცია ბუნებრივად მიიჩნია და მითხრა, რომ მე ვალდებული ვიყავი მეტი გამეგო ქართველების ხასიათისა და კულტურის შესახებ,“ – იხსენებს ნიკოლასი.
”ქართული იდეის” აქციას ის ადამიანები შეუერთდნენ, რომლებსაც სჯერათ, რომ დასავლეთი საფრთხეს უქმნის ეროვნულ-რელიგიურ ფასეულობებს საქართველოში. (ფოტო: თამარ სვანიძე)
პარლამენტის ადამიანის უფლებათა დაცვისა და სამოქალაქო ინტეგრაციის კომიტეტის თავმჯდომარე ეკა ბესელია ფიქრობს, რომ ცალკეული შემთხვევების მიუხედავად, საქართველოში რადიკალიზაციის საფრთხე არ არსებობს. ამ თემის გაზვიადებულად წარმოჩენა კი საერთაშორისო დონეზე ქვეყნის იმიჯს აზარალებს.
,,საქართველოში არ არის სრულყოფილად ჩამოყალიბებული საკანონმდებლო ჩარჩო და შესაბამისად პრაქტიკაც, რომელიც ადეკვატურად უპასუხებს სიძულვილის ენის გამოვლინებებს, მათ შორის, ულტრანაციონალიზმის შინაარსის შემცველ განცხადებებს,“ – აცხადებს ბესელია.
,,თვითონ საერთაშორისო გამოცდილებაც არ არის უნიფიცირებული ამ საკითხების მიმართ. მაგალითად, ევროპა მკაცრ სანქციებს აწესებს სიძულვილის ენისთვის და ეს სანქციები იცვლება ქვეყნიდან ქვეყნამდე; მაშინ როდესაც აშშ-ში საერთოდ არ არის სიძულვილის ენა კრიმინალიზებული,“ – დასძენს იგი.
ნაციონალიზმის სიმბოლოდ ხშირად საქართველოს პირველი დემოკრატიული რესპუბლიკის სამფეროვან დროშას იყენებენ. (ფოტო: თამარ სვანიძე)
2012 წლის 27 მარტს, საქართველოს პარლამენტმა მესამე მოსმენით დაამტკიცა სისხლის სამართლის კოდექსში ცვლილებები, რომელთა მიხედვითაც სიძულვილის მოტივით ჩადენილი დანაშაული დამამძიმებელ გარემოებად ჩაითვალა. სასჯელი მსგავსი დანაშაულისთვის (თუ ამან ადამიანის სიცოცხლის მოსპობა არ გამოიწვია), სამ წლამდე თავისუფლების აღკვეთას ითვალისწინებს.
ადამიანის უფლებათა დაცვისა და მინიტორინგის ცენტრის (EMC) ინფორმაციით, საქართველოში ულტრანაციონალიზმის გაძლიერების, ან არსებობის მიზეზებზე კვლევა არასდროს ჩატარებულა. არც შინაგან საქმეთა სამინისტროს აქვს სიძულვილის ენით მოტივირებული დანაშაულის ამსახველი სტატისტიკა.
ამ ფონზე მხოლოდ საკანონმდებლო ცვლილებები არ არის საკმარისი პრობლემის მოსაგვარებლად – მიიჩნევენ ექსპერტები.
,,ადამიანების დიდ ჯგუფს არ აქვს განვითარების შესაძლებლობები. ისინი განდევნილები არიან პოლიტიკური და სოციალური სისტემიდან. მათი უმრავლესობა სიღატაკისა და სასოწარკვეთის პირას ცხოვრობს. ეს რეალობა პატრიარქალურ, ძლიერი ეთნონაციონალისტური სენტიმენტების მქონე საზოგადოებაში ადვილად პოულობს ულტრანაციონალისტურ გამოვლინებებს“, – გვიხსნის ადამიანის უფლებათა დაცვისა და მინიტორინგის ცენტრის (EMC) დირექტორი თამთა მიქელაძე.
,,მზარდი ძალადობის ფონზე სახელმწიფოს არაეფექტური და დისკრიმინაციული პოლიტიკის პირობებში, შეიქმნა ერთგვარი დაუსჯელობის გარემო, რომელიც სიძულვილით მოტივირებულ ძალადობას ახალისებს,“ – დასძენს იგი.
თოვლიანი ამინდის მიუხედავად, ამერიკის პრეზიდენტის დონალდ ტრამპის მხარდასაჭერად და „ქალების მარშის“ გასაპროტესტებლად გამართულ მსვლელობას დაახლოებით 150 ადამიანი შეუერთდა. (ფოტო: თამარ სვანიძე)
მემარჯვენე რადიკალურ მოძრაობებს შორის განსაკუთრებული აქტიურობით გამოირჩევა მოქალაქეთა პოლიტიკური გაერთიანება “ქართული იდეა”. ორგანიზაცია, 2012 წელს ყოფილმა პატიმარმა, (ასევე რადიკალური განცხადებებითა და აქტივობებით ცნობილი მოძრაობის, მართმადიდებელ მშობელთა კავშრის წევრმა) ლევან ჩაჩუამ დაარსა, როგორც თავად ამბობს, “სულიერი მოძღვრის კურთხევით”.
მოძრაობის წევრები ამტკიცებენ, რომ ქართველების უმრავლესობა ემიჯნება ლიბერალების მიერ თავსმოხვეულ პროპაგანდას.
„ქართველი ლიბერალები ამბობენ, რომ ფასეულობები, რასაც ჩვენ ვქადაგებთ და ვემსახურებით, არის მოძველებული, რომ ეს ფასეულობები არის ძალადობრივი უმცირესობათა ჯგუფების მიმართ, რაც აბსურდია,“ – ამბობს ორგანიზაციის ახალგაზრდული ფრთის თავჯდომარე გეგა ხვედელიძე.
რამდენიმე წლის წინ შექმნილი მოძრაობის ბალანსზე უკვე არის რამდენიმე მასშტაბური საპროტესტო მსვლელობა. მათ შორის ,,კაზანტიპის“ (ელექტრონული მუსიკის ფესტივალი) საწინააღმდეგო აქცია, 2013 წლის 17 მაისს სასულიერო პირების მიერ ორგანიზებული აქცია, წიგნის ,,საიდუმლო სირობა’’ პრეზენტაციისას ტელეკომპანია კავკასიის ეთერის დარბევა, რომის პაპის ვიზიტის საპროტესტო აქცია და ბოლოს ,,ქალების მარშის“ კონტრაქცია, რომელიც 28 იანვარს გაიმართა თბილისში.
ულტრამემარჯვენე ძალების მომხრეებმა მსვლელობა იმ პირობით დაასრულეს, რომ ეროვნული ცნობიერების დასაცავად „კიდევ შეიკრიბებიან.“ (ფოტო: თამარ სვანიძე)
ორ თებერვალს, ხანგრძლივი ლოდინის შემდეგ, ევროპარლამენტმა მხარი დაუჭირა საქართველოსთვის უვიზო რეჟიმს ევროკავშირთან. სავიზო რეჟიმის ლიბერალიზაციის მხარდაჭერამდე რამდენიმე დღით ადრე ,,ქართულმა იდეამ’’ ლიბერალების წინააღმდეგ და ამერიკის 45-ე პრეზიდენტის დონალდ ტრამპის მხარდასაჭერად თბილისში მსვლელობა მოაწყო.
ეროვნული და რელიგიური ფასეულობების ,,სადარაჯოზე“ ,,ქართულ იდეას“ დაახლოებით 150 ადამიანი შეუერთდა. როგორც თავად ამტკიცებდნენ, თანამოაზრეთა დიდი ნაწილი აქციაზე უამინდობის მიზეზით ვერ მოვიდა.
,,ქართულმა იდეამ“ მსვლელობა ტრამპის მხარდაჭერაზე მეტად, 21 დეკემბერს თბილისში გამართულ ,,ქალების მარშს“ დაუპირისპირა.
,,ქალების მარში“, მსოფლიოს სხვა ქალაქების მსგავსად გენდერული დისკრიმინაციისა და სექსიზმის გასაპროტესტებლად გაიმართა. ეს თემები განსაკუთრებით აქტუალური ამერიკის შეერთებული შტატების პრეზიდენტის დონალდ ტრამპის განცხადებების შემდეგ გახდა. აღსანიშნავია, რომ ქალების მარშს მხოლოდ 50–მდე ადამიანი ესწრებოდა.
„ქართველმა ქალებმა ფაქტობრივად შეგვარცხვინეს. აბორტის წახალისება და ლგბტ-ების პროპაგანდა სისხლის სამართლის დანაშაული უნდა იყოს,“ – ამბობს ,,ქართული იდეის“ ლიდერი ლევან ჩაჩუა.
,,ყოველივე ანტიქართულის შემოქმედი და გლობალური საფრთხე არა მხოლოდ საქართველოსთვის, არამედ მსოფლიოსთვის არის ჯორჯ სოროსი, თავისი ლიბერალური იდეებით. ჩვენ აუცილებლად შევუერთდებით სოროსის წინააღმდეგ გლობალურ კამპანიას ,,სოს-სოროსი“, რომელიც უახლოეს მომავალში დაიწყება“, – აქტიურობის შესუსტებას არ აპირებს იგი.
ულტრანაციონალისტური მოძრაობის გააქტიურების ფონზე, ბოლოდროინდელი კვლევები ადასტურებენ საზოგადოებაში პრორუსული განწყობების ნელ-ნელა, მაგრამ სტაბილურ ზრდას.
კავკასიის კვლევების რესურს ცენტრის (CRRC) 2015 წლის ბარომეტრის მიხედვით, წინა წლებთან შედარებით 18 პროცენტამდეა გაზრდილი იმ რესპონდენტების რიცხვი, რომლებიც ფიქრობენ, რომ საქართველოს კარგი ურთიერთობა უნდა ჰქონდეს რუსეთთან. გამოკითხულთა ცხრა პროცენტი კი სრული პრორუსული საგარეო კურსის მომხრეა.
Click to share on Twitter (Opens in new window)
Click to share on Facebook (Opens in new window)
თამარ სვანიძე IWPR-ის ჟურნალისტია საქართველოში.
რომის პაპის წინააღმდეგობრივი ვიზიტი საქართველოში
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.